title: Komisjoni rakendusmäärus (EL) 2020/665, 13. mai 2020, millega registreeritakse kaitstud päritolunimetuste ja kaitstud geograafiliste tähiste registris nimetus „Aceite de Jaén“ (KGT)

text:
                  19.5.2020

                  ET

                  Euroopa Liidu Teataja

                  L 156/1

         KOMISJONI RAKENDUSMÄÄRUS (EL) 2020/665,
         13. mai 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus „Aceite de Jaén“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Hispaania taotlus registreerida nimetus „Aceite de Jaén“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Aceite de Jaén“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Aceite de Jaén“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.5 „õlid ja rasvad (või, margariin, õli jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. mai 2020

                  Komisjoni nimel

               presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 30, 29.1.2020, lk 9.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1090, 24. juuli 2020, milles käsitletakse L-histidiinmonovesinikkloriidmonohüdraadi kasutamise lubamist kõigi loomaliikide söödalisandina (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/1

         KOMISJONI RAKENDUSMÄÄRUS (EL) 2020/1090,
         24. juuli 2020,
         milles käsitletakse L-histidiinmonovesinikkloriidmonohüdraadi kasutamise lubamist kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus L-histidiinmonovesinikkloriidmonohüdraadi lubamiseks. Taotlusele olid lisatud kõnealuse määruse artikli 7 lõikes 3 nõutud üksikasjad ja dokumendid.

                     (3)

                     Taotlustes käsitletakse Escherichia coli NITE BP-02526, Corynebacterium glutamicum KCCM 80172 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraadi kasutamise lubamist kõigi loomaliikide söödalisandina ning selle klassifitseerimist söödalisandite kategooriasse „toitainelised lisandid“. Escherichia coli NITE BP-02526 ja Corynebacterium glutamicum KCCM 80179 abil toodetud L-histidiinmonovesinikkloriidmonohüdraadi kohta on esitatud ka taotlus selle liigitamiseks söödalisandite kategooriasse „organoleptilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 2. juuli 2019. aasta arvamuses, (2), (3) (4) järeldusele, et kavandatud kasutustingimustel ei avalda Escherichia coli NITE BP-02526, Corynebacterium glutamicum KCCM 80172 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraat kahjulikku mõju loomade tervisele, tarbijate ohutusele ega keskkonnale, kui seda lisatakse koguses, mis vastab sihtliigi suhtes kehtestatud nõuetele. See järeldus hõlmab ka Escherichia coli NITE BP-02526 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraadi kasutamist organoleptilise lisandina kavandatud kasutuskoguse juures. Söödalisandi kasutaja ohutuse kohta märkis toiduohutusamet, et Corynebacterium glutamicum KCCM 80172 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraadi puhul on silmade ärrituse oht väike. L-histidiinmonovesinikkloriidmonohüdraadi puhul, mis on saadud Escherichia coli NITE BP-02526 abil kääritamisel, teatas toiduohutusamet sissehingamisel tekkivast riskist. Seetõttu tuleks kõnealuse söödalisandi puhul võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Lisaks jõudis toiduohutusamet järeldusele, et Escherichia coli NITE BP-02526, Corynebacterium glutamicum KCCM 80172 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraat on loomasöötades tõhus asendamatu aminohappe L-histidiini allikas ning et tõhususe tagamiseks mäletsejalistel tuleks söödalisandit kaitsta lagunemise eest vatsas. Samuti jõudis toiduohutusamet järeldusele, et Escherichia coli NITE BP-02526 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraat on tõhus sööda lõhna- ja maitseaine.

                     (5)

                     Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (6)

                     Tuleks sätestada piirangud ja tingimused L-arginiini koguse paremaks reguleerimiseks lõhna- ja maitseainena kasutamise korral. Nende söödalisandite kasutamisel lõhna- ja maitseainena tuleks märgistusel esitada soovitatav sisaldus. Kui sellist sisaldust ületatakse, tuleks eelsegude märgistusel esitada selle kohta teave. L-histidiinmonovesinikkloriidmonohüdraadi kasutamiseks lõhna- ja maitseainena joogivees ei ole luba antud. Asjaolu, et L-histidiinmonovesinikkloriidmonohüdraadi kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.

                     (7)

                     Bensoehappe hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud viisil.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Escherichia coli NITE BP-02526, Corynebacterium glutamicum KCCM 80172 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraati, mida on kirjeldatud lisas ning mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisanditena loomasöödas kõnealuses lisas sätestatud tingimustel.

               2.   Escherichia coli NITE BP-02526 või Corynebacterium glutamicum KCCM 80179 abil toodetud L-histidiinmonovesinikkloriidmonohüdraati, mida on kirjeldatud lisas ning mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisanditena loomasöödas kõnealuses lisas sätestatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019; 17(7):5783.

            (3)  EFSA Journal 2019; 17(7):5784.

            (4)  EFSA Journal 2019; 17(8):5785.

            LISA

                           Söödalisandi identifitseerimisnumber

                           Loa hoidja

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid.

                        3c352

                        -

                        L-histidiinmonovesinikkloriidmonohüdraat

                           Söödalisandi koostis

                        Pulber, mis sisaldab vähemalt
                        98 % L-histidiinmonovesinikkloriidmonohüdraati ja
                        72 % histidiini ja
                        mille maksimaalne histamiinisisaldus on 100 ppm

                        Kõik loomaliigid

                        -

                        -

                        -

                                    1.

                                    L-histidiinmonovesinikkloriidmonohüdraati võib turule lasta ja kasutada söödalisandina preparaadi kujul.

                                    2.

                                    Söödalisandit võib manustada ka joogiveega.

                                    3.

                                    Söödalisandi endotoksiinisisaldus ja võimalik tolmuna õhku eraldumine peavad olema sellised, et on tagatud, et ei ületata õhus esinevate endotoksiinide maksimumsisaldust 1 600  RÜ/m3
                                        (2).

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed silmade ja naha suhtes esinevate ning sissehingamisest tulenevate võimalike riskide suhtes. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                                    5.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel ja püsivus joogivees.

                                    6.

                                    Söödalisandi ja eelsegu märgistusel tuleb märkida:
                                    „L-histidiinmonovesinikkloriidmonohüdraadi lisamisel söödale, eriti selle manustamisel joogiveega, tuleks arvesse võtta kõigi asendamatute ja tinglikult asendamatute aminohapete olemasolu, et hoida ära tasakaalustamatust.“

                                                —

                                                Histidiinisisaldus.

                        16.8.2030

                           Toimeaine kirjeldus

                        L-histidiinmonovesinikkloriidmonohüdraat, mis on saadud kääritamise teel Corynebacterium glutamicum KCCM 80172 või

                           Corynebacterium glutamicum KCCM 80179 või

                           Escherichia coli NITE BP-02526 abil
                        Keemiline valem: C3H3N2-CH2-CH(NH2)-COΟΗ· HCl· H2O
                        CASi number: 5934-29-2

                           Analüüsimeetod
                            (1)

                        Histidiinisisalduse määramiseks söödalisandis:

                                    —

                                    kõrgefektiivne vedelikkromatograafia koos fotomeetrilise määramisega (HPLC-UV)

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD)

                              Histidiinisisalduse määramiseks eelsegus, söödamaterjalis ja segasöödas:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Histidiinisisalduse määramiseks vees:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS/FLD)

                           Kategooria: organoleptilised lisandid. Funktsionaalrühm: lõhna- ja maitseained.

                        3c352

                        -

                        L-histidiinmonovesinikkloriidmonohüdraat

                           Söödalisandi koostis

                        Pulber, mis sisaldab vähemalt
                        98 % L-histidiinmonovesinikkloriidmonohüdraati ja
                        72 % histidiini ja
                        mille maksimaalne histamiinisisaldus on 100 ppm

                        Kõik loomaliigid

                        -

                        -

                        -

                                    1.

                                    L-histidiinmonovesinikkloriidmonohüdraati võib turule lasta ja kasutada söödalisandina preparaadi kujul.

                                    2.

                                    Söödalisand lisatakse söödale eelseguna.

                                    3.

                                    Söödalisandi endotoksiinisisaldus ja võimalik tolmuna õhku eraldumine peavad olema sellised, et on tagatud, et ei ületata õhus esinevate endotoksiinide maksimumsisaldust 1 600  RÜ/m3
                                        (3).

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed silmade ja naha suhtes esinevate ning sissehingamisest tulenevate võimalike riskide suhtes. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                                    5.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    6.

                                    Söödalisandi märgistus peab sisaldama järgmist teavet:
                                    „Toimeaine soovitatav maksimumsisaldus 12 % niiskusesisaldusega täissöödas: 25 mg/kg.“

                                                —

                                                Histidiinisisaldus

                                    7.

                                    Eelsegu märgistusel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 25 mg/kg.

                        16.8.2030

                           Toimeaine kirjeldus

                        L-histidiinmonovesinikkloriidmonohüdraat, mis on saadud kääritamise teel Corynebacterium glutamicum KCCM 80179 või

                           Escherichia coli NITE BP-02526 abil
                        Keemiline valem: C3H3N2-CH2-CH(NH2)-COΟΗ· HCl· H2O
                        CASi number: 5934-29-2

                        Analüüsimeetod (1)

                        Histidiinisisalduse määramiseks söödalisandis:

                                    —

                                    kõrgefektiivne vedelikkromatograafia koos fotomeetrilise määramisega (HPLC-UV)

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD)

                              Histidiinisisalduse määramiseks eelsegudes:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) või

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Histidiinisisalduse määramiseks eelsegus, söödamaterjalis ja segasöödas:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

               (1)  Kokkupuute määr on söödalisandi endotoksiinisisaldusest ja võimalikust tolmuna õhku eraldumisest lähtuvalt arvutatud vastavalt Euroopa Toiduohutusameti kasutatavale meetodile (EFSA Journal 2017; 15(3): 4705); analüüsimeetod: Euroopa farmakopöa 2.6.14 (bakteriaalsed endotoksiinid).

               (2)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports

               (3)  Kokkupuute määr on söödalisandi endotoksiinisisaldusest ja võimalikust tolmuna õhku eraldumisest lähtuvalt arvutatud vastavalt Euroopa Toiduohutusameti kasutatavale meetodile (EFSA Journal 2017; 15(3): 4705); analüüsimeetod: Euroopa farmakopöa 2.6.14 (bakteriaalsed endotoksiinid).


title: Komisjoni rakendusmäärus (EL) 2020/1091, 24. juuli 2020, milles käsitletakse L-treoniini lubamist kõikide loomaliikide söödalisandina (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/6

         KOMISJONI RAKENDUSMÄÄRUS (EL) 2020/1091,
         24. juuli 2020,
         milles käsitletakse L-treoniini lubamist kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus Escherichia coli CGMCC 11473 abil toodetud L-treoniini kasutamise lubamiseks söödalisandina kõigi loomaliikide loomasöödas. Taotlusele olid lisatud kõnealuse määruse artikli 7 lõikes 3 nõutud üksikasjad ja dokumendid.

                     (3)

                     Kõnealuses taotluses käsitletakse Escherichia coli CGMCC 11473 abil toodetud L-treoniini lubamist söödalisandina kõigi loomaliikide puhul ning selle klassifitseerimist söödalisandite kategooriasse „toitainelised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis 5. juuli 2017. aasta arvamuses (2) ja 4. oktoobri 2019. aasta arvamuses (3) järeldusele, et kavandatud kasutustingimustel ei avalda Escherichia coli CGMCC 11473 abil toodetud L-treoniin kahjulikku mõju loomade tervisele, tarbijate ohutusele ega keskkonnale. Toiduohutusamet ei saanud teha järeldusi Escherichia coli CGMCC 11473 abil toodetud L-treoniini võimaliku nahka sensibiliseeriva ning nahka ja silmi ärritava toime kohta ning teatas, et söödalisandi kasutajate jaoks võib esineda endotoksiinide sissehingamise oht. Seetõttu tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Samuti jõudis toiduohutusamet järeldusele, et kõnealune söödalisand on kõigi loomaliikide jaoks tõhus aminohappe L-treoniini allikas ning selleks, et saavutada mäletsejate puhul sama tõhusus kui mittemäletsejate puhul, tuleks söödalisandit kaitsta lagunemise eest vatsas. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimeetodi kohta.

                     (5)

                        Escherichia coli CGMCC 11473 abil toodetud L-treoniini hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas lisas sätestatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2017; 15(7):4939.

            (3)  EFSA Journal 2019; 17(11):5885.

            LISA

                           Söödalisandi identifitseerimisnumber

                           Loa hoidja

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Sisaldus milligrammides 12 % niiskusesisaldusega täissööda kilogrammi kohta

                           Toitaineliste lisandite kategooria. Funktsionaalrühm: aminohapped, nende soolad ja analoogid

                        3c411

                        -

                        L-treoniin

                           Söödalisandi koostis

                        Pulber, mis sisaldab vähemalt 98 % L-treoniini ja mille maksimaalne niiskusesisaldus on 1 %.

                        Kõik loomaliigid

                        -

                        -

                        -

                                    1.

                                    L-treoniini võib turule lasta ja kasutada söödalisandina preparaadi kujul.

                                    2.

                                    L-treoniini võib manustada joogiveega.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit, kaitseprille ja kaitsekindaid.

                                    4.

                                    Söödalisandi endotoksiinisisaldus ja võimalik tolmuna õhku eraldumine peavad olema sellised, et on tagatud, et ei ületata õhus esinevate endotoksiinide maksimumsisaldust 1 600  RÜ/m3
                                        (2).

                                    5.

                                    Söödalisandi ja eelsegude etiketil esitatakse järgmine teave:
                                    „L-treoniini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                        16.8.2030

                           Toimeaine kirjeldus

                        L-treoniin, mis on toodetud Escherichia coli DSM 11473 abil kääritamisega.
                        Keemiline valem: C4H9NO3

                        CASi nr: 72–19-5.

                           Analüüsimeetodid
                            (1)

                        L-treoniini sisalduse määramine söödalisandis:

                                    —

                                    Food Chemical Codex’i „L-threonine monograph“ ja

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD) – EN ISO 17180

                              Treoniinisisalduse määramine eelsegus:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FD) – EN ISO 17180 – ning

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                              Treoniinisisalduse määramine segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS): komisjoni määrus (EÜ) nr 152/2009 (III lisa F osa)

                              Treoniinisisalduse määramine vees:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FLD).

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports

               (2)  Kokkupuute määr on söödalisandi endotoksiinisisaldusest ja võimalikust tolmuna õhku eraldumisest lähtuvalt arvutatud vastavalt Euroopa Toiduohutusameti kasutatavale meetodile (EFSA Journal 2017; 15(7): 4939); analüüsimeetod: Euroopa farmakopöa 2.6.14 (bakteriaalsed endotoksiinid).


title: Komisjoni rakendusmäärus (EL) 2020/1092, 24. juuli 2020, millega muudetakse rakendusmäärust (EL) nr 1263/2011 seoses Lactococcus lactis’e (NCIMB 30160) lubamisega kõigi loomaliikide söödalisandina (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/10

         KOMISJONI RAKENDUSMÄÄRUS (EL) 2020/1092,
         24. juuli 2020,
         millega muudetakse rakendusmäärust (EL) nr 1263/2011 seoses Lactococcus lactis’e (NCIMB 30160) lubamisega kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavatele söödalisanditele lubade andmine ning selliste lubade andmise või muutmise alused ja kord.

                     (2)

                     Komisjoni rakendusmäärusega (EL) nr 1263/2011 (2) anti luba Lactococcus lactis’e NCIMB 30160 kasutamiseks söödalisandina kõigi loomaliikide puhul.

                     (3)

                     Kooskõlas määruse (EÜ) nr 1831/2003 artikli 13 lõikega 1 palus komisjon Euroopa Toiduohutusametil (edaspidi „toiduohutusamet“) esitada arvamuse selle kohta, kas Lactococcus lactis’e (NCIMB 30160) lubamine söödalisandina vastab endiselt määruse (EÜ) nr 1831/2003 artiklis 5 sätestatud tingimustele, võttes arvesse kõnealuse loa tingimuste muutmist. Muudatus on seotud söödalisandi koostisega ja seisneb polüetüleenglükooli (PEG 4000) lisamises söödalisandi valmistamisel kasutada võidavate krüoprotektantide loetellu. Taotlusele olid lisatud asjakohased andmed.

                     (4)

                     Toiduohutusamet jõudis oma 6. märtsi 2018. aasta (3) ja 7. oktoobri 2019. aasta (4) arvamustes järeldusele, et kavandatud kasutustingimuste korral ei muuda Lactococcus lactis’e (NCIMB 30160) koostises abiainena kasutatavad PEG 4000 preparaadid varasemaid järeldusi selle kohta, et kõnealune söödalisand ei avalda kahjulikku mõju loomade ega inimeste tervisele või keskkonnale ning on tõhus silokonservant. Seega ei ole oodata ohutusprobleeme, kui PEG 4000 kasutatakse krüoprotektandina söödalisandis Lactococcus lactis NCIMB 30160 kontsentratsioonis kuni 0,025 mg PEG 4000 kilogrammi silo kohta. Toiduohutusameti arvates ei ole vajadust turustamisjärgse järelevalve erinõuete järele.

                     (5)

                     Loa kavandatud muudatuse hindamisest nähtub, et määruse (EÜ) nr 1831/2003 artiklis 5 sätestatud loa andmise tingimused on täidetud.

                     (6)

                     Rakendusmäärust (EL) nr 1263/2011 tuleks seega vastavalt muuta.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 1263/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 5. detsembri 2011. aasta rakendusmäärus (EL) nr 1263/2011 Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum’i (DSM 12836), Lactobacillus plantarum’i (DSM 12837), Lactobacillus brevis’e (DSM 12835), Lactobacillus rhamnosus’e (NCIMB 30121), Lactococcus lactis’e (DSM 11037), Lactococcus lactis’e (NCIMB 30160), Pediococcus acidilactici (DSM 16243) ja Pediococcus pentosaceus’e (DSM 12834) lubamise kohta kõikide loomaliikide söödalisandina (ELT L 322, 6.12.2011, lk 3).

            (3)  EFSA Journal 2018; 16 (3): 5218.

            (4)  EFSA Journal 2019; 17 (11): 5890.

            LISA
            Rakendusmääruse (EL) nr 1263/2011 lisas asendatakse kanne, milles käsitletakse söödalisandit identifitseerimisnumbriga 1k2082, järgmisega:

                           Söödalisandi identifitseerimisnumber

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Söödalisandi CFU/värske materjali kg

                              Kategooria: tehnoloogilised lisandid. Funktsionaalrühm: silokonservandid

                           „1k2082

                              Lactococcus lactis

                           NCIMB 30160

                              Söödalisandi koostis

                              Lactococcus lactis’e (NCIMB 30160) preparaat, mis sisaldab vähemalt 4 × 1011 CFUd söödalisandi grammi kohta
                           Üks järgmistest krüoprotektantidest: askorbiinhape, laktoos, mannitool, naatriumvesinikglutamaat, naatriumtsitraat, vadakupulber või polüetüleenglükool (PEG 4000)

                              Toimeaine kirjeldus

                              Lactococcus lactis (NCIMB 30160)

                              Analüüsimeetod
                               (1)

                           Loendamine: süviskülvimeetod MRS agariga (ISO 15214)
                           Identifitseerimine: impulssvälja-geelelektroforees (PFGE)

                           Kõik loomaliigid

                           –

                           –

                           –

                                       1.

                                       Söödalisandi ja eelsegude kasutamisjuhistes märgitakse säilitustingimused.

                                       2.

                                       Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd värske materjali kilogrammi kohta.

                                       3.

                                       Krüoprotektandina kasutamisel tuleb polüetüleenglükooli (PEG 4000) kasutada kontsentratsioonis kuni 0,025 mg kilogrammi silo kohta.

                                       4.

                                       Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendeid.

                           16.8.2030

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.“


title: Komisjoni Rakendusmäärus (EL) 2020/1093, 24. juuli 2020, millega muudetakse rakendusmäärust (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained, mille heakskiitmine aegub ajavahemikul 31. märtsist 2025 kuni 27. detsembrini 2028 (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/13

         KOMISJONI RAKENDUSMÄÄRUS (EL) 2020/1093,
         24. juuli 2020,
         millega muudetakse rakendusmäärust (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained, mille heakskiitmine aegub ajavahemikul 31. märtsist 2025 kuni 27. detsembrini 2028
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 19,
         ning arvestades järgmist:

                     (1)

                     Komisjoni rakendusmäärusega (EL) nr 686/2012 (2) määratakse pikendamismenetluse eesmärgil toimeaine hindamiseks referentliikmesriik ja kaasreferentliikmesriik. Kuna nende toimeainete hindamiseks, mille heakskiit aegub ajavahemikul 31. märtsist 2025 kuni 27. detsembrini 2028, ei ole veel referentliikmesriiki ega kaasreferentliikmesriiki määratud, siis on asjakohane need määrata.

                     (2)

                     Jaotamine peaks toimuma selliselt, et vastutus ja tööülesanded jaotuksid liikmesriikide vahel tasakaalustatud viisil.

                     (3)

                     Seepärast tuleks rakendusmäärust (EL) nr 686/2012 vastavalt muuta.

                     (4)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 686/2012 muudetakse vastavalt käesoleva määruse lisale.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).

            LISA
            Rakendusmääruse (EL) nr 686/2012 lisa muudetakse järgmiselt:
            Lisatakse D osa:

               „D OSA

                  Ajavahemikul 31. märtsist 2025 kuni 27. detsembrini 2028 aeguva heakskiiduga toimeainete hindamise jaotus

                           Toimeaine

                           Referentliikmesriik

                           Kaasreferentliikmesriik

                           ALFA-tsüpermetriin

                           FR

                           AT

                              Bacillus amyloliquefaciens subsp. plantarum’i tüvi D747

                           NL

                           SK

                              Bacillus amyloliquefaciens’e tüvi MBI 600

                           NL

                           SK

                              Beauveria bassiana tüvi NPP111B005

                           BE

                           RO

                              Beauveria bassiana tüvi 147

                           BE

                           RO

                           Bentasoon

                           PL

                           EL

                           Bordoo vedelik

                           IT

                           PL

                           Kromafenosiid

                           CZ

                           MT

                           Vaskhüdroksiid

                           IT

                           PL

                           Vaskoksiid

                           IT

                           PL

                           Vaskoksükloriid

                           IT

                           PL

                           Tsüantraniliprool

                           ES

                           FI

                           Fenpikoksamiid

                           SE

                           BG

                           Flupüradifuroon

                           EL

                           PL

                           Gamma-tsühalotriin

                           DE

                           ES

                           Metüülhalauksifeen

                           HU

                           SE

                           Isofetamiid

                           PT

                           IE

                           Mandestrobiin

                           SE

                           NO

                           Meptüüldinokap

                           HR

                           DE

                           Metoksüfenosiid

                           FR

                           HU

                              Metschnikowia fructicola tüvi NRRL Y-27328

                           NL

                           HR

                           Oksatiapiproliin

                           NO

                           CZ

                           Pinoksadeen

                           FI

                           BE

                           Propüsamiid

                           DK

                           DE

                           Reskaluur

                           IE

                           PT

                           Sulfoksafloor

                           AT

                           ES

                           Terpenoidide segu QRD 460

                           FR

                           DK

                           Kolmealuseline vasksulfaat

                           IT

                           PL“


title: Komisjoni rakendusmäärus (EL) 2020/1094, 24. juuli 2020, millega pikendatakse luba kasutada Saccharomyces cerevisiae MUCL 39885 preparaati emiste söödalisandina ja tunnistatakse kehtetuks määrus (EÜ) nr 896/2009 (loa hoidja Prosol S.p.A.) (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/15

         KOMISJONI RAKENDUSMÄÄRUS (EL) 2020/1094,
         24. juuli 2020,
         millega pikendatakse luba kasutada Saccharomyces cerevisiae MUCL 39885 preparaati emiste söödalisandina ja tunnistatakse kehtetuks määrus (EÜ) nr 896/2009 (loa hoidja Prosol S.p.A.)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                     Komisjoni määrusega (EÜ) nr 896/2009 (2) anti kümneks aastaks luba kasutada Saccharomyces cerevisiae MUCL 39885 preparaati emiste söödalisandina.

                     (3)

                     Vastavalt määruse (EÜ) nr 1831/2003 artikli 14 lõikele 1 on loa hoidja esitanud taotluse pikendada Saccharomyces cerevisiae MUCL 39885 preparaadi emiste söödalisandina kasutamise luba ning kõnealuse söödalisandi liigitamiseks söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 14 lõikes 2 nõutud üksikasjad ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis 14. mai 2019. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise tingimustele. Toiduohutusamet jõudis järeldusele, et Saccharomyces cerevisiae MUCL 39885 ei avalda lubatud kasutustingimuste korral kahjulikku mõju loomade tervisele, tarbijatele ega keskkonnale. Toiduohutusamet jõudis ka järeldusele, et kõnealust söödalisandit peetakse nahka ja silmi ärritavaks ning see võib sensibiliseerida nahka ja hingamisteid. Seetõttu leiab komisjon, et tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele.

                     (5)

                        Saccharomyces cerevisiae MUCL 39885 hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (6)

                        Saccharomyces cerevisiae MUCL 39885 söödalisandina kasutamise loa kehtivuse pikendamise tõttu käesoleva määruse lisas sätestatud tingimustel tuleks määrus (EÜ) nr 896/2009 kehtetuks tunnistada.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud lisandit, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades vastavalt lisas esitatud tingimustele.

            Artikkel 2
            Määrus (EÜ) nr 896/2009 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 25. septembri 2009. aasta määrus (EÜ) nr 896/2009, milles käsitletakse söödalisandi Saccharomyces cerevisiae MUCL 39885 uue kasutusviisi lubamist emiste söödas (loa omanik Prosol S.p.A.) (ELT L 256, 29.9.2009, lk 6).

            (3)  EFSA Journal 2019; 17 (6): 5719.

            LISA

                           Söödalisandi identifitseerimisnumber

                           Loa hoidja

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           CFU/kg täissöödas, mille niiskusesisaldus on 12 %

                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained.

                        4b1710

                        Prosol
                        S.p.A.

                           Saccharomyces cerevisiae

                        MUCL 39885

                           Söödalisandi koostis

                           Saccharomyces cerevisiae MUCL 39885
                        preparaat
                        Pulbri ja graanulitena; sisaldus söödalisandis vähemalt 1 × 109 CFU/g

                        Emised

                        –

                        6,4 × 109

                        –

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha, silmade ja hingamiskaitsevahendeid.

                        16.8.2030

                           Toimeaine kirjeldus

                           Saccharomyces cerevisiae MUCL 39885 elujõulised rakud

                           Analüüsimeetod
                            (1)

                        Loendamine: süviskülvimeetod klooramfenikooli, glükoosi ja pärmiekstrakti sisaldava agariga (EN 15789:2009).
                        Identifitseerimine: polümeraasi ahelreaktsiooni (PCR) meetod

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2020/1095, 24. juuli 2020, millega muudetakse rakendusmäärust (EL) 2015/502, milles käsitletakse Saccharomyces cerevisiae NCYC R404 preparaadi kasutamise lubamist lüpsilehmade söödalisandina (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/18

         KOMISJONI RAKENDUSMÄÄRUS (EL) 2020/1095,
         24. juuli 2020,
         millega muudetakse rakendusmäärust (EL) 2015/502, milles käsitletakse Saccharomyces cerevisiae NCYC R404 preparaadi kasutamise lubamist lüpsilehmade söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
         ning arvestades järgmist:

                     (1)

                     Kooskõlas määrusega (EÜ) nr 1831/2003 anti komisjoni rakendusmäärusega (EL) 2015/502 (2) luba kasutada Saccharomyces cerevisiae NCYC R404 preparaati lüpsilehmade söödalisandina.

                     (2)

                     Rakendusmäärust (EL) 2015/502 muudeti komisjoni rakendusmäärusega (EL) 2019/146 (3).

                     (3)

                     8. jaanuaril 2020 esitas loa hoidja Micron Bio-Systems Ltd määruse (EÜ) nr 1831/2003 artikli 13 lõike 3 kohase taotluse ettepanekuga muuta oma esindaja nime. Taotleja märgib, et tema esindajaks liidus asjaomase söödalisandi puhul saab FF Chemicals BV. Taotlusele olid lisatud asjakohased andmed.

                     (4)

                     See kavandatav loa tingimuste muutmine on oma olemuselt üksnes administratiivne ega too kaasa kõnealuse söödalisandi uut hindamist. Euroopa Toiduohutusametile teatati taotlusest.

                     (5)

                     Selleks et lubada äriühingul FF Chemicals BV tegutseda loa hoidja esindajana, on vaja muuta asjaomase loa tingimusi. Seepärast tuleks rakendusmääruse (EL) 2015/502 pealkirjas ja lisas muuta esindaja nime.

                     (6)

                     Rakendusmäärust (EL) 2015/502 tuleks seega vastavalt muuta.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2015/502 muutmine
            Rakendusmäärust (EL) 2015/502 muudetakse järgmiselt:

                        1)

                        pealkirjas asendatakse sõnad „Micron Bio-Systems Ltd, keda esindab FeedVision BV“ sõnadega „Micron Bio-Systems Ltd, keda esindab FF Chemicals BV“;

                        2)

                        lisa teises veerus „Loa hoidja“ asendatakse sõnad „Micron Bio-Systems Ltd, keda esindab FeedVision BV“ sõnadega „Micron Bio-Systems Ltd, keda esindab FF Chemicals BV“.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 24. märtsi 2015. aasta rakendusmäärus (EL) 2015/502, milles käsitletakse Saccharomyces cerevisiae NCYC R404 valmistise kasutamise lubamist lüpsilehmade söödalisandina (loa hoidja Micro Bio-System Ltd) (ELT L 79, 25.3.2015, lk 57).

            (3)  Komisjoni 30. jaanuari 2019. aasta rakendusmäärus (EL) 2019/146, millega muudetakse rakendusmäärust (EL) 2015/502, milles käsitletakse Saccharomyces cerevisiae NCYC R404 valmistise kasutamise lubamist lüpsilehmade söödalisandina (ELT L 27, 31.1.2019, lk 12).


title: Komisjoni rakendusmäärus (EL) 2020/1098, 24. juuli 2020, milles käsitletakse Elettaria cardamomum (L.) Matonist saadud eeterliku kardemoniõli kasutamise lubamist kõigi loomaliikide söödalisandina (EMPs kohaldatav tekst)

text:
                  27.7.2020

                  ET

                  Euroopa Liidu Teataja

                  L 241/28

         KOMISJONI RAKENDUSMÄÄRUS (EL) 2020/1098,
         24. juuli 2020,
         milles käsitletakse Elettaria cardamomum (L.) Matonist saadud eeterliku kardemoniõli kasutamise lubamist kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord. Määruse (EÜ) nr 1831/2003 artikli 10 lõikega 2 on ette nähtud nõukogu direktiivi 70/524/EMÜ alusel lubatud söödalisandite uuesti hindamine (2).

                     (2)

                     Vastavalt direktiivile 70/524/EMÜ anti tähtajatu luba Elettaria cardamomum (L.) Matonist saadud kardemoniõli kasutamiseks kõigi loomaliikide söödalisandina, mis kuulub kategooria „lõhna- ja maitseained ning isutekitajad“ alla. Määruse (EÜ) nr 1831/2003 artikli 10 lõike 1 punkti b kohaselt kanti see toode olemasoleva tootena hiljem söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus Elettaria cardamomum (L.) Matonist saadud kardemoniõli ümberhindamiseks kõigi loomaliikide söödalisandina. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“ ja funktsionaalrühma „lõhna- ja maitseained“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (4)

                     Euroopa Toiduohutusamet (edaspidi „toiduohutusamet“) jõudis oma 14. mai 2019. aasta arvamuses (3) järeldusele, et kavandatud kasutustingimuste korral ei avalda Elettaria cardamomum (L.) Matonist saadud kardemoniõli kahjulikku mõju loomade tervisele, tarbijate ohutusele ega keskkonnale. Kuna kasutajate ohutuse hindamiseks uuringuid ei tehtud, ei saanud toiduohutusamet teha järeldusi kasutajate ohutuse kohta söödalisandi käitlemisel. Toiduohutusameti arvamuses on märgitud, et taotleja esitas kardemoniõli ohutuskaardi, kus on kindlaks tehtud ohud. Ohutuskaardil kirjeldatud ohud on eelkõige nahaärritus, silmade ärritus, allergiline nahareaktsioon ja surmaoht allaneelamise korral. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul.

                     (5)

                     Amet jõudis ka järeldusele, et kuna asjaomast ainet kasutatakse toidus lõhna- ja maitseainetena ja selle toime söödas on sama kui toidus, ei ole vaja aine tõhusust söödas täiendavalt tõendada. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (6)

                     Tuleks sätestada piirangud ja tingimused aine koguse paremaks kontrollimiseks lõhna- ja maitseainena kasutamise korral. Asjaomase söödalisandi puhul tuleks etiketile märkida soovitatav sisaldus. Sellise sisalduse ületamise korral tuleks esitada kõnealust söödalisandit sisaldava eelsegu etiketil teatav teave.

                     (7)

                        Elettaria cardamomum (L.) Matonist saadud eeterliku kardemoniõli hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (8)

                     Kuna ohutusnõuetest ei tulene vajadust kõnealuse aine lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (9)

                     Asjaolu, et Elettaria cardamomum (L.) Matonist saadud eeterliku kardemoniõli kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2

               1.   Lisas nimetatud ainet ja seda sisaldavaid eelsegusid, mis on toodetud ja märgistatud enne 16. veebruari 2021 kooskõlas enne 16. augustit 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

               2.   Lisas nimetatud aineid sisaldavaid segasööta ja söödamaterjale, mis on toodetud ja märgistatud enne 16. augustit 2021 kooskõlas enne 16. augustit 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   Lisas nimetatud ainet sisaldavaid söödamaterjale ja segasööta, mis on toodetud ja märgistatud enne 16. augustit 2022 kooskõlas enne 16. augustit 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele kui toiduloomadele.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  EFSA Journal 2019; 17(6): 5721.

            LISA

                        Söödalisandi identifitseerimisnumber

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Milligrammi toimeainet 12 % niiskusesisaldusega täissööda kilogrammi kohta

                           Kategooria: organoleptilised lisandid. Funktsionaalrühm: lõhna- ja maitseained

                        2b180

                        Eeterlik kardemoniõli

                           Söödalisandi koostis

                           Elettaria cardamomum (L.) Matoni seemnetest saadud eeterlik õli.

                           Toimeaine kirjeldus

                        Kardemonist (E. cardamomum (L.) Maton) saadud õli käsitleva Rahvusvahelise Standardiorganisatsiooni (ISO) standardi 4733:2004 määratluse kohaselt Elettaria cardamomum (L.) Matoni seemnetest saadud eeterlik õli.
                        Terpineoolatsetaati 30–42 % eeterlikust õlis.
                        Metüüleugenooli ≤ 0,0002 % eeterlikust õlis.
                        Vedel.
                        CASi number 8000-66-6
                        EINECSi number 288-922-1
                        FEMA number 2241
                        CoE: 180

                           Analüüsimeetod
                            (1)

                        Terpineoolatsetaadi (fütokeemilise markeri) sisalduse määramine söödalisandis (kardemoniõli):

                                    —

                                    gaasikromatograafia koos leekionisatsioondetektoriga (GC-FID) – ISO 4733

                        Kõik loomaliigid

                        –

                        –

                        –

                                    1.

                                    Söödalisand lisatakse söödale eelseguna.

                                    2.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi märgistus peab sisaldama järgmist teavet: „Toimeaine soovitatav maksimumsisaldus 12 % niiskusesisaldusega täissöödas: 5 mg/kg.“

                                    4.

                                    Eelsegu märgistusel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 5 mg/kg.

                                    5.

                                    Söödakäitlejad kehtestavad söödalisandi ja eelsegu kasutajatele kasutamiskorra ja korralduslikud meetmed, millega vähendatakse toimeaine kasutamisel sissehingamisest, allaneelamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja nahakaitsevahendeid.

                        16.8.2030

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Nõukogu rakendusmäärus (EL) 2020/1112, 20. juuli 2020, millega muudetakse rakendusmäärust (EL) 2019/2026 kohaldamise tähtpäevade osas seoses COVID-19 pandeemiale reageerimisega

text:
                  29.7.2020

                  ET

                  Euroopa Liidu Teataja

                  L 244/9

         NÕUKOGU RAKENDUSMÄÄRUS (EL) 2020/1112,
         20. juuli 2020,
         millega muudetakse rakendusmäärust (EL) 2019/2026 kohaldamise tähtpäevade osas seoses COVID-19 pandeemiale reageerimisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artiklit 397,
         võttes arvesse Euroopa Komisjoni ettepanekut
         ning arvestades järgmist:

                     (1)

                     Nõukogu rakendusmäärusega (EL) nr 282/2011 (2) on kehtestatud üksikasjalikud sätted mittemaksukohustuslastele teatavaid teenuseid osutavate maksukohustuslaste suhtes kohaldatavate erikordade kohta.

                     (2)

                     Nõukogu rakendusmäärusega (EL) 2019/2026 (3) muudetakse neid sätteid, et laiendada olemasolevate erikordade kohaldamisala ja kehtestada uus kord liidu õigusraamistikus ettevõtja ja tarbija vahelise piiriülese e-kaubanduse käibemaksusüsteemi ajakohastamiseks. Kõnealuseid muudatusi kohaldatakse alates 1. jaanuarist 2021.

                     (3)

                     Maailma Terviseorganisatsioon (WHO) kuulutas COVID-19 puhangu 30. jaanuaril 2020 rahvusvahelise ulatusega rahvatervisealaseks hädaolukorraks. 11. märtsil 2020 kuulutas WHO COVID-19 puhangu pandeemiaks. COVID-19 pandeemia on mõjutanud kõiki liikmesriike. Kuna nakatumisjuhtumite arv kasvas ärevust tekitavalt kiiresti ja COVID-19 pandeemiaga tegelemiseks ei olnud kohe olemas tõhusaid vahendeid, kuulutasid paljud liikmesriigid välja riikliku eriolukorra.

                     (4)

                     COVID-19 pandeemia kujutab endast ootamatut ja enneolematut hädaolukorda, mis avaldab suurt mõju kõigile liikmesriikidele ja sunnib neid võtma kriisi prioriteetseks käsitlemiseks riiklikul tasandil viivitamatult meetmeid, paigutades ümber muude valdkondade vahendeid. Kriisi tulemusel on mitmel liikmesriigil raskusi rakendusmääruse (EL) 2019/2026 kohaldamiseks vajalike IT-süsteemide väljatöötamise lõpuleviimisega 1. jaanuariks 2021. Seetõttu on mõned liikmesriigid ning posti- ja kulleriteenuse osutajad palunud rakendusmääruse (EL) 2019/2026 kohaldamise tähtpäevad edasi lükata.

                     (5)

                     Võttes arvesse raskusi, millega liikmesriigid COVID-19 kriisi lahendamisel silmitsi seisavad, ja asjaolu, et uued sätted rajanevad põhimõttel, et rakendusmääruse (EL) 2019/2026 kohaldamise tagamiseks peavad kõik liikmesriigid ajakohastama oma IT-süsteeme ning tagama teabe kogumise ja edastamise ning maksete tegemise muudetud kordade alusel, on vaja kõnealuse rakendusmääruse kohaldamise tähtpäevad kuue kuu võrra edasi lükata. Kuue kuu võrra edasilükkamine on asjakohane, kuna viivitus peaks olema võimalikult lühike, et minimeerida täiendavat eelarvekahju liikmesriikidele.

                     (6)

                     Võttes arvesse COVID-19 pandeemiast tulenevate majandustegevuse häirete ja võimalike lisaprobleemide märkimisväärset mõju ning selleks, et toetada e-kaubanduse uute käibemaksunormide nõuetekohast ja õigeaegset kohaldamist, võib komisjon teha tihedat koostööd asjaomaste liikmesriikidega, et jälgida riikide IT-süsteemide kohandamist ja anda vajaduse korral tehnilist abi.

                     (7)

                     Rakendusmäärust (EL) 2019/2026 tuleks seepärast vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2019/2026 muudetakse järgmiselt.

                        1)

                        Artikli 1 punktis 5 asendatakse rakendusmääruse (EL) nr 282/2011 artikli 61 uus lõige 1 järgmisega:

                           „1.   Käibedeklaratsioonis esitatud arvandmeid, mis puudutavad perioode kuni 2021. aasta teise deklareerimisperioodini (kaasa arvatud), muudetakse pärast selle käibedeklaratsiooni esitamist üksnes kõnealuse deklaratsiooni muutmisega, mitte järgmiste deklaratsioonide täpsustamisega.
                           Käibedeklaratsioonis esitatud arvandmeid, mis puudutavad perioode alates 2021. aasta kolmandast deklareerimisperioodist, muudetakse pärast selle käibedeklaratsiooni esitamist üksnes järgmiste deklaratsioonide täpsustamisega.“

                        2)

                        Artikli 2 teine ja kolmas lõik asendatakse järgmisega:
                        „Seda kohaldatakse alates 1. juulist 2021.
                        Liikmesriigid lubavad maksukohustuslastel ja nende nimel tegutsevatel vahendajatel esitada direktiivi 2006/112/EÜ artikli 360, 369c või 369o kohaselt nõutud teabe erikorra alusel registreerimiseks alates 1. aprillist 2021.“

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. juuli 2020

                  Nõukogu nimel

                  eesistuja

               M. ROTH

            (1)  ELT L 347, 11.12.2006, lk 1.

            (2)  Nõukogu 15. märtsi 2011. aasta rakendusmäärus (EL) nr 282/2011, millega sätestatakse ühist käibemaksusüsteemi käsitleva direktiivi 2006/112/EÜ rakendusmeetmed (ELT L 77, 23.3.2011, lk 1).

            (3)  Nõukogu 21. novembri 2019. aasta rakendusmäärus (EL) 2019/2026, millega muudetakse rakendusmäärust (EL) nr 282/2011 seoses kauba tarnimise või teenuste osutamisega, mis tehakse võimalikuks elektrooniliste liideste abil, ja erikordadega, mida kohaldatakse maksukohustuslaste suhtes, kes osutavad teenuseid mittemaksukohustuslastele, tegelevad kaupade kaugmüügiga ja teevad teatavaid omamaiseid kaubatarneid (ELT L 313, 4.12.2019, lk 14).


title: Komisjoni rakendusmäärus (EL) 2020/1711, 10. november 2020, millega registreeritakse kaitstud päritolunimetuste ja kaitstud geograafiliste tähiste registris nimetus „Szomolyai rövidszárú fekete cseresznye“ (KPN)

text:
                  17.11.2020

                  ET

                  Euroopa Liidu Teataja

                  L 384/2

         KOMISJONI RAKENDUSMÄÄRUS (EL) 2020/1711,
         10. november 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus
         „Szomolyai rövidszárú fekete cseresznye“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Szomolyai rövidszárú fekete cseresznye“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Szomolyai rövidszárú fekete cseresznye“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Szomolyai rövidszárú fekete cseresznye“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „Puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. november 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 235, 17.7.2020, lk 7.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1713, 16. november 2020, millega muudetakse rakendusmäärust (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes

text:
                  17.11.2020

                  ET

                  Euroopa Liidu Teataja

                  L 384/6

         KOMISJONI RAKENDUSMÄÄRUS (EL) 2020/1713,
         16. november 2020,
         millega muudetakse rakendusmäärust (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/477 meetmete kohta, mida liit võib kohaldada seoses dumpingu- või subsiidiumivastaste meetmete ja kaitsemeetmete ühismõjuga (1),
         ning arvestades järgmist:

                     (1)

                     Rakendusmäärusega (EL) 2019/159 (2) kehtestas komisjon kolmeks aastaks kaitsemeetmed teatavate terasetoodete suhtes. Kaitsemeetmed kehtestatakse kindlaksmääratud ajavahemike suhtes kohaldatavate tariifikvootidena, mille kohaselt kuulub tasumisele 25 % lisatollimaks, kui import ületab kindlaksmääratud künnise, mis vastab impordi keskmisele tasemele aastatel 2015–2017.

                     (2)

                     Rakendusmäärusega (EL) 2019/1382 (3) kehtestas komisjon mehhanismi, mis takistab kõnealuse kvoodist suurema tollimaksu samaaegset kohaldamist dumpinguvastaste ja/või tasakaalustavate meetmetega, mida samuti teatavate terasetoodete suhtes kohaldatakse.

                     (3)

                     Sel eesmärgil on rakendusmääruse (EL) 2019/1382 lisas loetletud kõik dumpingu- ja subsiidiumivastased meetmed toodete suhtes, mille suhtes kohaldatakse samal ajal ka kaitsemeetmeid, ning täpsustatud dumpingu- ja/või subsiidiumivastane tollimaks, mida tuleks kohaldada, kui hakatakse kohaldama kvoodist kõrgemat tariifi.

                     (4)

                     Komisjon kehtestas 6. oktoobril 2020 rakendusmäärusega (EL) 2020/1408 (4) teatavate Indoneesiast, Hiina Rahvavabariigist ja Taiwanist pärit kuumvaltsitud roostevabade teraslehtede ja -rullide impordi suhtes lõplikud dumpinguvastased meetmed.

                     (5)

                     Nagu on märgitud rakendusmääruse (EL) 2020/1408 põhjenduses 310, kohaldatakse nende toodete suhtes mehhanismi, mis takistab meetmete samaaegset kohaldamist, kuna nende suhtes kohaldatakse ka kaitsemeetmeid (toode number 8). Seepärast tuleks rakendusmääruse (EL) 2019/1382 lisa muuta, et lisada sellesse rakendusmäärus (EL) 2020/1408.

                     (6)

                     Käesoleva määrusega ette nähtud meetmed on kooskõlas kaubanduse kaitsemeetmete komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2019/1382 muudetakse järgmiselt.

                        1)

                        Lisasse 1.B „Loetelu määrustest, millega kehtestatakse dumpingu- ja subsiidiumivastased meetmed nende toodete suhtes, mille suhtes kohaldatakse kaitsemeetmeid“ lisatakse järgmine punkt:

                           „19)   Komisjoni 6. oktoobri 2020. aasta rakendusmäärus (EL) 2020/1408, millega kehtestatakse lõplik dumpinguvastane tollimaks teatavate Indoneesiast, Hiina Rahvavabariigist ja Taiwanist pärit kuumvaltsitud roostevabade teraslehtede ja -rullide impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks (ELT L 325, 7.10.2020, lk 26).“

                        2)

                        Lisasse 2 „Dumpinguvastaste ja/või tasakaalustavate tollimaksude määrad, mida kohaldatakse tingimusel, et sama toote suhtes kohaldatakse kaitsemeedet“ lisatakse lisa 2.18:

                              „LISA 2.18
                              Komisjoni 6. oktoobri 2020. aasta rakendusmäärus (EL) 2020/1408, millega kehtestatakse lõplik dumpinguvastane tollimaks teatavate Indoneesiast, Hiina Rahvavabariigist ja Taiwanist pärit kuumvaltsitud roostevabade teraslehtede ja -rullide impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks (ELT L 325, 7.10.2020, lk 26).

                                          Riik

                                          Äriühing

                                          TARICi lisakood

                                          Algne lõplik dumpinguvastane tollimaks

                                          Dumpinguvastane tollimaks, kui kohaldatakse kaitsemeedet

                                          Indoneesia

                                          PT Indonesia Guang Ching Nickel and Stainless Steel Industry

                                          C541

                                          17,3

                                          0,0 %

                                          Indoneesia

                                          PT Indonesia Tsingshan Stainless Steel

                                          C547

                                          17,3

                                          0,0 %

                                          Indoneesia

                                          Kõik teised äriühingud

                                          C999

                                          17,3

                                          0,0 %

                                          Hiina Rahvavabariik

                                          Shanxi Taigang Stainless Steel Co., Ltd.

                                          C163

                                          19,0

                                          0,0 %

                                          Hiina Rahvavabariik

                                          Taiyuan Taigang Daming Metal Products

                                          C542

                                          19,0

                                          0,0 %

                                          Hiina Rahvavabariik

                                          Tisco Guangdong Stainless Steel Service Center Co., Ltd

                                          C543

                                          19,0

                                          0,0 %

                                          Hiina Rahvavabariik

                                          Tianjin TISCO & TPCO Stainless Steel Co. Ltd.

                                          C025

                                          19,0

                                          0,0 %

                                          Hiina Rahvavabariik

                                          Fujian Fuxin Special Steel Co., Ltd.

                                          C544

                                          14,6

                                          0,0 %

                                          Hiina Rahvavabariik

                                          Zhenshi Group Eastern Special Steel Co., Ltd.

                                          C558

                                          9,2

                                          0,0 %

                                          Hiina Rahvavabariik

                                          Xiangshui Defeng Metals Co., Ltd

                                          C545

                                          17,5

                                          0,0 %

                                          Hiina Rahvavabariik

                                          Fujian Dingxin Technology Co., Ltd.

                                          C546

                                          17,5

                                          0,0 %

                                          Hiina Rahvavabariik

                                          Kõik teised äriühingud

                                          C999

                                          19,0

                                          0,0 %

                                          Taiwan

                                          Yieh United Steel Co.

                                          C032

                                          4,1

                                          0,0 %

                                          Taiwan

                                          Tang Eng Iron Works Co. Ltd.

                                          C031

                                          4,1

                                          0,0 %

                                          Taiwan

                                          Walsin Lihwa Co.

                                          C548

                                          7,5

                                          0,0 %

                                          Taiwan

                                          Kõik teised äriühingud

                                          C999

                                          7,5

                                          0,0 %

                        “

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 16. november 2020

                  Komisjoni nimel

                  eesistuja

               Ursula VON DER LEYEN

            (1)  ELT L 83, 27.3.2015, lk 11.

            (2)  Komisjoni 31. jaanuari 2019. aasta rakendusmäärus (EL) 2019/159, millega kehtestatakse lõplikud kaitsemeetmed teatavate terasetoodete impordi suhtes (ELT L 31, 1.2.2019, lk 27).

            (3)  Komisjoni 2. septembri 2019. aasta rakendusmäärus (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes (ELT L 227, 3.9.2019, lk 1).

            (4)  Komisjoni 6. oktoobri 2020. aasta rakendusmäärus (EL) 2020/1408, millega kehtestatakse lõplik dumpinguvastane tollimaks teatavate Indoneesiast, Hiina Rahvavabariigist ja Taiwanist pärit kuumvaltsitud roostevabade teraslehtede ja -rullide impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks (ELT L 325, 7.10.2020, lk 26).